kardosdrur/scandi-wiki huggingface dataset:
Afrikamesterskabet i håndbold 2020 (mænd)

Afrikamesterskabet i håndbold for mænd 2020 er den 24. udgave af Afrikamesterskabet i håndbold for mænd.
Mesterskabet fungerer som den afrikanske kvalifikationsturnering til sommer-OL 2020 i Tokyo og VM i håndbold 2021 i Egypten.

Indledende runde 
Lodtrækningen blev holdt den 19. oktober 2019 i Tunesien.

Gruppe A

Gruppe B

Gruppe C

Gruppe D

Placeringsrunde

Gruppe I

Gruppe II

Mellemrunde

Gruppe I

Gruppe II

Slutspil

Rangering

Referencer 

Håndbold i 2020
2020 (mænd)
UAE Tour 2019

UAE Tour 2019 var den 1. udgave af cykelløbet UAE Tour. Det emiratarabiske etapeløb var det tredje arrangement på UCI's World Tour-kalender i 2019 og blev arrangeret mellem 24. februar og 2. marts 2019. Den samlede vinder af løbet blev slovenske Primož Roglič fra .

Hold og ryttere

Danske ryttere 
Michael Mørkøv kørte for 
Mikkel Frølich Honoré kørte for 
Niklas Eg kørte for

Etaperne

1. etape

2. etape

3. etape

4. etape

5. etape

6. etape

7. etape

Resultater

Samlede stilling

Pointkonkurrencen

Ungdomskonkurrencen

Startliste

Eksterne henvisninger

2019
UCI World Tour 2019
Jughead Jones

Jughead Jones er en fiktiv figur i den meget populære serie Riverdale. Han bliver spillet af den amerikanske skuespiller Cole Sprouse. Jughead er kendt for at være mystisk, modig og til tider en ekstremt overilet mand.

Fiktive personer
Christian X's Vej

Christian X's Vej er en større byvej i Aarhus og begyndelsen på hovedlandevej 433 der fører mod Hovedgård og Horsens. Christian X's Vej starter fra Skanderborgvej i kvarteret Kongsvang i Viby og bevæger sig gennem bydelene Højbjerg og Slet, inden den ender ved Ellemosevej i sidstnævnte bydel. Herefter hedder vejen Gl. Horsens Landevej.

Vejen er opkaldt efter Kong Christian X., der var regent i Danmark fra 1912-1947.

Rundkørslen ved Jyllands Allé 
Hvor Christian X's Vej møder Jyllands Allé, ligger en rundkørsel. "Lidl-rundkørslen" som den kaldes i folkemunde, regnes som værende farlig for cyklister pga. dårligt udsyn for svingende bilister. Flere ulykker er forekommet på rundstrækningen gennem årene.

Kilder og henvisninger 

Gader i Aarhus
Silvio Martinello

Silvio Martinello (født 19. januar 1963 i Padova) er en forhenværende cykelrytter fra Italien. Hans foretrukne disciplin var banecykling, hvor han har vundet guldmedaljer ved verdens- og olympiske mesterskaber. På landevej har han vundet to etaper ved Giro d’Italia. 

Martinello kørte 97 seksdagesløb og vandt 28. Blandt sejrene var Københavns seksdagesløb i 1998 med makkeren Marco Villa, og to år før hvor han vandt med Bjarne Riis i Herning.

I 2003 indstillede han sin aktive karriere.

Olympiske lege 
Martinello deltog første gang i OL i 1984 i Los Angeles. Her stillede han op i holdforfølgelsesløb, hvor Italien endte på en fjerdeplads. Han kørte også pointløb, hvor han blev nummer seksten.

Han var også med ved OL 1996 i Atlanta, hvor han igen kørte pointløb. Som forsvarende verdensmester var han blandt favoritterne, og med en tidlig føring kørte han sejren hjem forholdsvis overbevisende med 37 point. Sølvmedaljen gik til canadieren Brian Walton med 29 point, mens australske Stuart O'Grady blev treer med 25 point; de syv bedste sluttede på omgangshøjde.

Hans sidste OL blev 2000 i Sydney, hvor han blev nummer otte i pointløbet. Her deltog han også i parløbet, der for første gang var på OL-programmet. Han kørte sammen med Marco Villa, og de måtte se australierne Scott McGrory og Brett Aitken køre med en tidlig føring. De holdt hele vejen og vandt med 26 point, mens belgierne Etienne De Wilde og Matthew Gilmore, der vandt sidste spurt, blev toere med 22 point, mens det lykkedes Martinello og Villa at hente to point her, hvilket bragte dem op på 15 point, hvilket var nok til bronzemedaljerne.

Referencer

Eksterne henvisninger 

 

Mandlige cykelryttere fra Italien
Vindere af Københavns seksdagesløb
Deltagere for Italien ved sommer-OL 1984
Deltagere for Italien ved sommer-OL 1996
Deltagere for Italien ved sommer-OL 2000
Olympiske mestre fra Italien
Olympiske bronzemedaljevindere fra Italien
Jörgen Jönsson

Ulf Peter Jörgen Jönsson (født 29. september 1972 i Ängelholm, Sverige) er en svensk tidligere ishockeyspiller, og dobbelt olympisk guldvinder med Sveriges landshold.

Jönsson spillede på klubplan størstedelen af sin karriere i hjemlandet, hvor han repræsenterede henholdsvis Rögle BK i sin fødeby samt Färjestad BK. Han tilbragte også en enkelt sæson i den nordamerikanske NHL-liga, hvor han spillede for henholdsvis New York Islanders og Anaheim Ducks.

Med det svenske landshold vandt Jönsson guld ved både OL 1994 i Lillehammer og OL 2006 i Torino, ligesom det blev til guld ved både VM 1998 i Schweiz og VM 2006 i Letland.

Jönsson er bror til en anden svensk ishockeyprofil, Kenny Jönsson.

OL-medaljer 
 1994:  Guld
 2006:  Guld

VM-medaljer 
 1998:  Guld
 2006:  Guld
 1997:  Sølv
 2003:  Sølv
 2004:  Sølv
 1994:  Bronze
 1999:  Bronze
 2001:  Bronze
 2002:  Bronze

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Deltagere for Sverige ved vinter-OL 1998
Deltagere for Sverige ved vinter-OL 2002
Deltagere for Sverige ved vinter-OL 2006
Olympiske mestre fra Sverige
Personer fra Ängelholm
Marco Villa (cykelrytter)

Marco Villa (født 8. februar 1969 i Abbiategrasso) er en forhenværende cykelrytter fra Italien. Hans foretrukne disciplin var banecykling, hvor han har vundet medaljer ved verdens- og olympiske mesterskaber.

Villa blev professionel i 1994, hvor han først kørte for holdet Amore & Vita - Galatron. I 1995 blev han verdensmester i parløb sammen med Silvio Martinello, hans makker gennem mange år, og de gentog præstationen året efter. Villa startede i 153 seksdagesløb og vandt 24. Blandt sejrene var Københavns seksdagesløb i 1998 med Martinello, i øvrigt det eneste løb, der er afviklet i Brøndby Hallen.

I begyndelsen af sin karriere kørte han også landevejscykling, og han deltog i to udgaver af Giro d'Italia.

Han deltog i OL 2000 i Sydney, hvor han stillede op i to discipliner. Først var han en del af det italienske hold i 4000 m holdforfølgelsesløb, som blev nummer elleve i kvalifikationen og dermed ikke kom i kvartfinalen. Senere deltog han sammen med Silvio Martinello i parløb, og de blev nummer tre i det fjorten par store felt. Australierne Scott McGrory og Brett Aitken vandt med 26 point, mens belgierne Etienne De Wilde og Matthew Gilmore blev toere med 22 point, og Villa og Martinello lykkedes akkurat i sidste spurt med at hente de to point, der bragte dem på 15 point og sikrede bronzen foran briterne Bradley Wiggins og Rob Hayles.

Referencer

Eksterne henvisninger 

 

Mandlige cykelryttere fra Italien
Vindere af Københavns seksdagesløb
Deltagere for Italien ved sommer-OL 2000
Olympiske bronzemedaljevindere fra Italien
Ronald Lacey

Ronald William Lacey (født 28. september 1935 i Harrow, England, død 15. maj 1991 i London) var en britisk skuespiller. Han var mest kendt som skurken Major Arnold Toht i Jagten på den forsvundne skat fra 1981.

Lacey var to gange gift. Oprindeligt var han gift med skuespillerinden Mela White i 1962. Han blev far til to børn, Rebecca og Jonathan Lacey i 1960'erne. Parret blev skilt i 1971, og Lacey blev gift med Joanna Baker i 1972. De fik sammen sønnerne Matthew og David Lacey. Desværre døde Joanna Baker allerede i 1989.

Ronald Lacey fik konstateret leverkræft den 25. april 1991. Han døde en måned senere i en alder af 55 år.

Referencer

Eksterne henvisninger 
 

Skuespillere fra England
Kvindechauvinisme

Kvindechauvinisme er et begreb der beskriver en form for sexisme, der omfatter nedvurderende opfattelser af mænds evner, eller opfattelsen at kvinder er mænd overlegne . Kvindechauvinisme bliver også jævnligt brugt som synonym til mandehad, sexisme eller feminisme. 

Begrebet har rod i chauvinisme, og fandt især anvendelse i 1970'erne som modbegreb til mandschauvinisme.

Se også 
Kønsdiskrimination
Chauvinisme
Sexisme

Referencer 

Køn
Socialvidenskabelige begreber
Sexisme
Birgitte Sloth

Birgitte Sloth (født 1963) er ph.d. og professor i økonomi ved Institut for Virksomhedsledelse og Økonomi ved Syddansk Universitet. Hun forsker primært i spilteori og mikroøkonomi, ofte med fokus på konkurrencepolitik og regulering indenfor miljø, transport og energi.

Hun blev cand.polit. i 1989 fra Københavns Universitet og opnåede i 1992 sin ph.d.-grad fra samme sted.

I perioden 2000-2007 var hun medlem af Forskningsrådet for Samfund og Erhverv, under Det Frie Forskningsråd, heraf de to sidste år som formand. Hun var medlem af Produktivitetskommissionen, der sad i 2012-14 og har været medlem af Det Økonomiske Råd fra 2007 til 2013. Hun sidder i bestyrelsen i tænketanken Fonden Kraka.

Hun har tidligere været prodekan for uddannelse ved Københavns Universitet.

Kilder og henvisninger

Eksterne henvisninger 
 

Professorer fra Syddansk Universitet
Økonomer fra Danmark
Sørøya (Finnmark)

Sørøya (nordsamisk: Sállan) (ofte kalt den grønne ø i nord) er en stor ø i Troms og Finnmark. Den er Norges fjerde største ø efter areal og Norges største ø uden fastlandsforbindelse (Svalbard ikke medregnet). Den vestlige del af Sørøya udgør så godt som hele Hasvik kommune og alle kommunens 1.100 indbyggere bor her (2015). Den østlige del ligger i Hammerfest kommune og har 85 indbyggere (2015).

Hasviks geografi 
Hasvik kommune består hovedsagelig af fire småbyer:
 Hasvik, hvor det er flyveplads med tre daglige afgange på hverdage. Her lægger færgen til Øksfjord til, samt hurtigbåden til Hammerfest. I Hasvik er der et hotell med bar, en skole, en kiosk, og en fødevarebutik. Hasvik er kommunens største landsby med over 400 indbyggere.

 Breivikbotn er hvor administrationen og kommunens rådhus ligger. Breivikbotn har også bibliotek, fiskeindustri, pub, og hytteudlejning. Det er også butik og øens eneste bank med minibank. Landsbyen Breivikbotn har 300-400 indbyggere og ligger omtrent 15 km fra Hasvik.

 Sørvær er øens tredje landsby, hvor der bor omkring 200 indbyggere og ligger yderst ud til havgabet. Stedet er bygget på en række holme og skær. Landsbyen har butik, pub, kirke og hytteudlejning. Sørvær ligger omkring 20 km fra Breivikbotn. Det går rutebil til Sørvær nogle gange om ugen. Det udrangerede krigsskib «Murmansk» gik på grund i 1994, lige ud for Sørvær, og demontering og bortskaffelse varede til december 2012.

Dønnesfjorden ligger på yder-/nordsiden af øen; der drives fiskeopdræt der, men stedet er fraflyttet. Her ligger også Dønnesfjord kirke, som blev flyttet efter krigen fra fiskeværet Galten, som ikke blev genopbygget efter krigen.

I Hammerfest kommunes del af Sørøya ligger bebyggelserne Sandøybotn, Langstrand, Hellefjord, Lundhamn og Akkarfjord, hvor det fremdeles bor folk.

Der er mange steder på øen som er fraflyttet. Nogle af disse er Skarvfjord, Slettnes, Breivik og Børfjord. I Børfjord blev kortfilmen Året gjennom Børfjord optaget i 1991. Popgruppa a-ha benyttet dele av denne film i musikvideoen "Lifelines" fra 2002.

Fiskeri 
Hasvik kommune markedsfører sig som «storfiskens rige».

Hvert år i juli arrangeres der en havfiskefestival i Sørvær på sydsiden af øen. Sørøya er kendt for store fisk og dette er nogle af fiskerekorderne for stangfiskeri på stedet:

 Torsk: 47,2 kg,
 Plettet havkat: 22,95 kg,
 Helleflynder: 196,5 kg,
 Sej: 21,1 kg

Erhvervsfiskere benytter andre fiskeredskaber, men de opgiver at de får fisk som er væsentlig større end de som er noteret på fiskestang.

Kilder og henvisninger 

 Askheim, Svein. (2013, 8. juli). Sørøya. I Store norske leksikon. Hentet 7. februar 2014.
 Sørøya – den grønne utposten mot nord Birger Løvland, august 2016 på utposten.no hentet 10 februar 2019

Øer i Troms og Finnmark
Hammerfest
Hasvik
Lone Jakobi

Lone Jakobi Sørensen (født den 21. april 1975) er en dansk kommunalpolitiker. Hun blev fra 1. januar 2018 1. viceborgmester i Odder Kommune.Fra 1. januar 2022 er hun borgmester.

Hun er formand for Børne-, Uddannelses- og Kulturudvalget og medlem af Økonomi- og Erhvervsudvalget og Miljø-, Teknik- og Klimaudvalget.

Baggrund 
Jakobi er cand.mag. i etnografi og socialantropologi fra Aarhus Universitet i 2008.

Politisk karriere 
I 2013 blev hun for Socialdemokratiet valgt til byrådet i Odder Kommune første gang med 313 personlige stemmer. I 2016 blev hun valgt som Socialdemokratiets borgmesterkandidat i Odder.

Hun blev ved kommunal- og regionsrådsvalget i 2017 genvalgt med 1.768 stemmer.

Referencer 

Viceborgmestre fra Socialdemokraterne
Borgmestre i Danmark 2022-2025
Depressions-trilogien

Depressions-trilogien er titlen på en uofficiel kunstfilm-trilogi skrevet og instrueret af Lars von Trier, bestående af Antichrist fra 2009, Melancholia fra 2011 og Nymphomaniac fra 2013, hvoraf den sidstnævnte er en todelt film på grund af sin ualmindeligt lange spilletid. 

Depression er et gennemgående tema i alle tre film, men ellers har filmene intet sammenhængende handlingsforløb og foregår desuden ikke i samme univers, ligesom de spænder over vidt forskellige genre, herunder gyser, science fiction og Triers selvopfundne digressionisme. Flere skuespillere har en rolle i mere end én af filmene som komplet urelaterede karakterer, heriblandt Charlotte Gainsbourg (der som den eneste har en rolle i alle filmene), Willem Dafoe og Stellan Skarsgård. 

Trier har selv været ramt af klinisk depression og var derfor indlagt i starten af 2007. Han har efterfølgende udtalt at han begyndte på Antichrist som en del af behandlingen for sin depression. Således anses trilogien for at repræsentere depressionen som Trier selv oplevede den.

Filmserier fra Danmark
Trofeo Laigueglia 2019

Trofeo Laigueglia 2019 var den 56. udgave af cykelløbet Trofeo Laigueglia. Løbet var en del af UCI Europe Tour-kalenderen og blev arrangeret 17. februar 2019. Det blev vundet af italienske Simone Velasco fra .

Hold og ryttere

Danske ryttere
Jonas Aaen Jørgensen kørte for 
Alexander Kamp kørte for 
Rasmus Quaade kørte for 
Nicolai Brøchner kørte for 
Emil Vinjebo kørte for

Resultater

Eksterne henvisninger
 

2019
UCI Europe Tour 2019
Vestlollands Avis

Vestlollands Avis var en konservativ avis, med hovedsæde i Nakskov, på adressen Havnegade 31, 4900 Nakskov

Avisen lukkede i 1960.

Eksterne henvisninger 
 dedanskeaviser.dk - Vestlollands Avis

Aviser fra Danmark
Lolland
Ophørt i 1960
Kenny Jönsson

Kenny Per Anders Jönsson (født 6. oktober 1974 i Ängelholm, Sverige) er en svensk tidligere ishockeyspiller, og dobbelt olympisk guldvinder med Sveriges landshold.

Jönsson spillede på klubplan blandt andet i hjemlandet hos Rögle BK, samt i den nordamerikanske NHL-liga, hvor han repræsenterede Toronto Maple Leafs og New York Islanders.

Med det svenske landshold vandt Jönsson guld ved både OL 1994 i Lillehammer og OL 2006 i Torino, ligesom det blev til guld ved VM 2006 i Letland.

Jönsson er bror til en anden svensk ishockeyprofil, Jörgen Jönsson.

OL-medaljer 
 1994:  Guld
 2006:  Guld

VM-medaljer 
 2006:  Guld
 1994:  Bronze
 2009:  Bronze

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Deltagere for Sverige ved vinter-OL 2006
Olympiske mestre fra Sverige
Personer fra Ängelholm
Papillon (film fra 2017)

Papillon er en amerikansk film fra 2017, baseret på Henri Charrières autentiske bestseller af samme navn. Filmen har Charlie Hunnam og Rami Malek i hovedrollerne og er instrueret af Michael Noer.

Medvirkende 
Charlie Hunnam som Henri 'Papillon' Charrière
Rami Malek som Louis Dega
Roland Møller som Celier
Yorick van Wageningen som Inspektør Barrot
Eve Hewson som Nenette
Nick Kent som Brioulet
Michael Socha som Julot
Christopher Fairbank som Jean Castill
Brian Vernel som Guittou
Ian Beattie som Toussaint
Joel Basman som Maturette

Eksterne henvisninger 
 

Amerikanske film fra 2017
Dramafilm fra USA
Film baseret på bøger
Biografiske film fra USA
Filmgenindspilninger
Engelsksprogede film
Film instrueret af Michael Noer
Jonas Bergqvist

Jonas Pär Bergqvist (født 26. september 1962 i Hässleholm, Sverige) er en svensk tidligere ishockeyspiller, og olympisk guldvinder med Sveriges landshold.

Bergqvist spillede på klubplan størstedelen af sin karriere i hjemlandet hos hockeyligaklubben Leksand. Han havde også et kortvarigt ophold i den nordamerikanske NHL-liga hos Calgary Flames.

Med det svenske landshold vandt Bergqvist guld ved OL 1994 i Lillehammer og bronze ved OL 1988 i Calgary. Derudover blev det til guld ved både VM 1987 i Østrig, VM 1991 i Finland og VM 1998 i Schweiz.

OL-medaljer 
 1994:  Guld
 1988:  Bronze

VM-medaljer 
 1987:  Guld
 1991:  Guld
 1998:  Guld
 1986:  Sølv
 1993:  Sølv
 1995:  Sølv
 1994:  Bronze

Referencer

Eksterne henvisninger 

Ishockeyspillere fra Sverige
NHL-spillere
Ishockeyspillere ved vinter-OL 1988
Ishockeyspillere ved vinter-OL 1994
Deltagere for Sverige ved vinter-OL 1988
Deltagere for Sverige ved vinter-OL 1994
Medaljevindere ved vinter-OL 1988
Medaljevindere ved vinter-OL 1994
Olympiske mestre fra Sverige
Olympiske bronzemedaljevindere fra Sverige
Andreas Dackell

Andreas Lars Dackell (født 29. december 1972 i Gävle, Sverige) er en svensk tidligere ishockeyspiller, og olympisk guldvinder med Sveriges landshold.

Dackell spillede på klubplan en årrække i hjemlandet hos hockeyliga-klubben Brynäs IF i sin fødeby, og spillede også i alt otte sæsoner i den nordamerikanske NHL-liga hos henholdsvis Ottawa Senators og Montreal Canadiens.

Med det svenske landshold vandt Dackell guld ved OL 1994 i Lillehammer og bronze ved OL 1988 i Calgary. Derudover blev det til sølv ved VM 1995 på hjemmebane og bronze ved VM 1994 i Italien.

OL-medaljer 
 1994:  Guld

VM-medaljer 
 1995:  Sølv
 1994:  Bronze

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Olympiske mestre fra Sverige
Personer fra Gävle
Håkan Loob

Håkan Per Loob (født 3. juli 1960 i Visby, Sverige) er en svensk tidligere ishockeyspiller, og olympisk guldvinder med Sveriges landshold.

Bergqvist spillede på klubplan størstedelen af sin karriere i hjemlandet hos hockeyligaklubben Färjestad. Han tilbragte også seks år i den nordamerikanske NHL-liga hos Calgary Flames. Han vandt Stanley Cup-titlen med klubben i 1989.

Med det svenske landshold vandt Loob guld ved OL 1994 i Lillehammer. Derudover blev det til guld ved både VM 1987 i Østrig og  ved VM 1991 i Finland.

OL-medaljer 
 1994:  Guld

VM-medaljer 
 1987:  Guld
 1991:  Guld
 1990:  Sølv

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Olympiske mestre fra Sverige
Personer fra Visby
Gamvikfjorden

Gamvikfjorden er en fjord på Sørøya i Hammerfest kommune i Troms og Finnmark   fylke i Norge. Fjorden går 9,5 kilometer mod syd til Indre Bastafjord i enden af Bastafjorden.

Fjorden har indløb mellem Finnfjordskjeret i vest og Tarhalsen i øst. Vest for Finnfjordskjeret ligger Finnfjorden. Gamvikskjera ligger midt i fjorden ved indløbet. Fiskeværet Gamvik ligger på østsiden af fjorden og lidt længere inde ligger Finnvik. Vest for Finnvik danner Bastafjorden den inderste del af Gamvikfjorden. Dette er den dybeste del af fjorden på 60 meter.

Kilder og henvisninger

Fjorde i Troms og Finnmark
Hammerfest
Evia

Evia (græsk: Εύβοια Évia, oldgræsk: Εὔβοια Eúboia, tidligere Euboia) er den næststørste af de græske øer efter Kreta. Den ligger  tæt på det græske fastland og er adskilt af Eviabugten. Den er 175 km lang og seks til 45 km bred. Øen strækker sig fra nordvest til sydøst og er gennemskåret af en bjergkæde, der fortsætter syd for Evia som øerne Andros, Tinos og Mykonos.

Eksterne henvisninger 

Øer i Grækenland
De Ægæiske Øer
Anthem (computerspil)

Anthem er et computerspil udviklet af BioWare og publiceret af Electronic Arts. Spillet blev udgivet i hele verden på Microsoft Windows, PlayStation 4 og Xbox One den 22. februar 2019. I Anthem spiller man som en "freelancer", der er en gruppe mennesker der bruger kraftfulde exodragter, "Javelins", til at kæmpe for deres folks overlevelse.

Referencer 

Computerspil fra 2019
Electronic Arts-spil
Windows-spil
PlayStation 4-spil
Xbox One-spil

Eksterne henvisninger
Ha*Ash

Ha*Ash er en latin pop/country-duo fra USA, bestående af de to søskende Ashley Grace (født 27. januar 1987) og Hanna Nicole (født 25. juni 1985).

Diskografi

Studioalbum 

 2003: Ha*Ash
 2005: Mundos Opuestos
 2008: Habitación Doble
 2011: A Tiempo
 2017: 30 de febrero

Livealbum 

 2014: Primera Fila: Hecho Realidad

Singler 

 2003: "Odio amarte"
 2003: "Estés en donde estés"
 2004: "Te quedaste"
 2005: "Amor a medias"
 2005: "Tu mirada en mi"
 2006: "Me entrego a ti"
 2006: "¿Qué hago yo?"
 2008: "No te quiero nada"
 2008: "Lo que yo sé de ti"
 2009: "Tu y yo volvemos al amor"
 2011: "Impermeable"
 2011: "Te dejo en libertad"
 2012: "¿De dónde sacas eso?"
 2012: "Todo no fue suficiente"
 2014: "Perdón, perdón"
 2015: "Lo aprendi de ti"
 2015: "Ex de verdad"
 2015: "No te quiero nada" (ft Axel)
 2015: "Dos copas de más"
 2016: "Sé que te vas"
 2017: "100 años" (ft Prince Royce)
 2018: "No pasa nada"
 2018: "Eso no va a suceder"
 2019: "¿Qué me faltó?"

Eksterne henvisninger 

Sangere fra USA
Sangere fra Mexico
Duoer
Musikgrupper fra 2002
Katgab

Katgab (dansk) eller Kattloch (tysk) er en bebyggelse, beliggende syd for Sønderup i bydelen Tarup i det østlige Flensborg i det nordlige Tyskland. Katgab bestod i 1820'erne af kun et enkelt kådnersted (husmandssted), som markerede Sønderups østlige grænse. I dag omfatter bebyggelsen seks parcelhuse. Husene ligger umiddlbart syd for banestrækningen Flensborg-Egernførde-Kiel. Syd for Katgab opstod efter året 2000 med Højmark (Hochfeld) et nyt parcelhus-kvarter.

Formerne viser, at navnet er et oprindeligt Kat(te)gat, der senere blev omdannet til Katgab. Navnet Kat(te)gat bliver anvendt for et smalt farvand, her måske i overført betydning om en bebyggelse ved en smal passage på landjorden. Stedet ligger ved vejen til Sønderup. Måske var det også et spotnavn for et kathul (sml. Kathule ved Lemvig).

Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009, side 113/114.

Eksterne henvisninger

Noter 

Bydele i Flensborg
Kelme (firma)

New Millennium Sports, S.L., på børsen som Kelme (), er et spansk sportstøjsfirma, der skaber og producerer tøj og sko. Det blev grundlagt i 1963 af Diego og José Quiles, og dets produkter henvender sig til fodbold, futsal, basketball, løb og tennis.

Kelmes hovedkvarter er i Elche, Alicante, Spanien, men de har også andre kontorer på verdensplan, herunder i Conover, North Carolina i USA.

Beklædningsvirksomheder fra Spanien
Etableret i 1963
Kelme

Kelme har flere betydninger:
 Kelmė – en by i Litauen
 Kelme (firma) – et spansk sportstøjsfirma
 Kelme (cykelhold) – et tidligere cykelhold fra Spanien
Mats Näslund

Mats Näslund (født 31. oktober 1959 i Timrå, Sverige) er en svensk tidligere ishockeyspiller, og olympisk guldvinder med Sveriges landshold.

Näslund spillede på klubplan for henholdsvis Timrå, Brynäs og Malmö IF i Svenska hockeyligan. Han tilbragte også otte år hos NHL-storklubben Montreal Canadiens, og var her med til at vinde Stanley Cup-mesterskabet i 1986.

Med det svenske landshold vandt Näslund guld ved OL 1994 i Lillehammer og bronze ved OL 1980 i Lake Placid. Derudover blev det til guld ved VM 1991 i Finland.

OL-medaljer 
 1994:  Guld
 1980:  Bronze

VM-medaljer 
 1991:  Guld
 1981:  Sølv
 1979:  Bronze

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Olympiske mestre fra Sverige
Olympiske bronzemedaljevindere fra Sverige
Jyllands Allé

Jyllands Allé er en lang byvej i Aarhus der begynder ved Søndre Ringgade på Frederiksbjerg og ender i "Lidl-rundkørslen" ved Christian X's Vej. I passagen ved Havreballe Skov passerer vejen bl.a. Jydsk Væddeløbsbane, Aarhus Cyklebane og Ceres Arena. Ved Fredensvang Runddel løber den videre mod Højbjerg med fodboldklubben AGFs træningsanlæg i Fredensvang, inden den ender i den sidste rundkørsel.

Jyllands Allé blev anlagt i 1933 og navngivet et år tidligere efter landsdelen Jylland.

Kilder og henvisninger 

Gader i Aarhus